એનઆરજી ડેસ્કઃ ઓસ્ટ્રેલિયામાં સિડની ખાતે નવરાત્રિનું ઐતિહાસિક આયોજન કરવામાં આવ્યું છે. ડિજીટલ મીડિયા પાર્ટનર દિવ્યભાસ્કર.કોમ સાથે મળીને 22 સપ્ટેમ્બરના રોજ અહીં નવરાત્રિના ભવ્ય કાર્યક્રમનું આયોજન કરવામાં આવ્યું છે. આ વર્ષે સિડનીમાં અંદાજિત 10થી વધુ ગુજરાતી કલાકારો ભાગ લેશે, જેમાં મુખ્ય આકર્ષણ ગીતા રબારી હશે, કારણ કે તે સિડનીમાં પહેલીવાર આવી રહી છે. ઓસ્ટ્રેલિયામાં સામાન્ય રીતે દર વર્ષે નવરાત્રિનું આયોજન કરવામાં આવે છે, જેમાં ઘણાં સ્વદેશી કલાકારોને વિદેશમાં અલગ અલગ સંસ્થાઓ દ્વારા આમંત્રણ આપવામાં આવે છે. સિડનીમાં ગુજરાતીઓની સંખ્યામાં સતત વધારો થઇ રહ્યો છે. અહીંની અલગ અલગ ગુજરાતી કોમ્યુનિટીઝ દ્વારા નવરાત્રિનું આયોજન કરવામાં આવે છે.